क्या करती बुआ। सारे आस जो टूट चुके थे। छल किसी और ने नहीं, खुद की बड़ी बहन ने किया था। ऐसे में संबंध रखने का फायदा भी क्या था। बुआ ने किसी को भी दोष दिए बिना इसे अपना भाग्य मान लिया था। वह तो बस अपने होने वाले बच्चे की चाह में तड़प रही थीं। दोष देती भीं तो किसे। उस अनजान व्यक्ति को जिसे उन्होंने पति माना था। या, अपनी उस बहन को जिसने उनकी पूरी जिंदगी को एक मजाक बना दिया था। गुड़िया के जन्म के साथ ही बुआ की उदासी दूर हो गई थी।